CELEX: 62021TN0765
Language: et
Date: 2021-12-07 00:00:00
Title: Kohtuasi T-765/21: 7. detsembril 2021 esitatud hagi – Imdea Materiales versus komisjon

14.2.2022   
            
            
               ET
            
            
               Euroopa Liidu Teataja
            
            
               C 73/50
            
         
      7. detsembril 2021 esitatud hagi – Imdea Materiales versus komisjon
      (Kohtuasi T-765/21)
      (2022/C 73/64)
      Kohtumenetluse keel: hispaania
      
         Pooled
      
      
         Hageja: Fundación Imdea Materiales (Madrid, Hispaania) (esindajad: advokaadid P. Suárez Fernández, J. Salinas Casado ja Z. Marcos Vaquero)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada, et Euroopa Komisjon rikkus lepingu üldtingimuste „FP7 Grant Agreement – Annex II General Conditions“ artiklit II.22.5 ja et seetõttu tuleb menetlust uuesti alustada hetkest, mil esitati märkused Euroopa Komisjonile;
               
            
                  —
               
               
                  tuvastada, et IMDEA (Fundación Imdea Materiales) ei ole rikkunud lepingutingimusi ning lugeda seetõttu tühiseks tema suhtes võetud meetmed abi tagasinõudmiseks ja kahju hüvitamiseks;
               
            
                  —
               
               
                  teise võimalusena arvutada proportsionaalsuse põhimõtte alusel ümber summa, mille Euroopa Komisjon tagasi nõuab.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et Euroopa Komisjon rikkus üldtingimuste artiklit II.22.5, sest ta ei võimaldanud IMDEA-l tutvuda taotletud dokumentide ja teabega, mistõttu ta ei saanud neid märkuste esitamisel arvesse võtta.
               
            
                  2.
               
               
                  Teine väide, et kulud, mille IMDEA Euroopa Komisjonile seoses projektis Compose3 osalenud uurijatega deklareeris, olid üldtingimuste artiklite II.14 ja II.15 kohaselt tegelikud.
                  
                              —
                           
                           
                              Hageja esitab selle kohta arvukaid tõendeid, millest koostoimes nähtub, et need kulud olid tegelikud.
                           
                        
            
                  3.
               
               
                  Kolmas väide, et proportsionaalsuse põhimõtte rikkumisest tulenevalt rikkus Euroopa Komisjon üldtingimuste artiklit II.22.6, sest ta ei kaalunud võetud karistusmeetmeid.